અમદાવાદઃ દિલ્હીનો બુરાડી કાંડ તો બધાને યાદ જ હશે જ્યાં અંધશ્રદ્ધામાં એક જ પરિવારના 11 લોકોએ સામૂહિક આત્મહત્યા કરી લીધી હતી. અમદાવાદમાં પણ આવો જ એક કિસ્સો સામે આવ્યો છે, જ્યાં એક બિઝનેસમેને પોતાની દીકરી અને પત્નીની હત્યા કરી ખુદ આત્મહત્યા કરી લીધી છે. મૃતકની ઓળખ કૃણાલ ત્રિવેદી તરીકે થઈ છે. પોલીસ મુજબ કાળા જાદુના ચક્કરમાં વેપારીએ આત્મહત્યા કરી લીધી. પ્રાથમિક તપાસમાં ઘટના પાછળ તંત્ર-મંત્ર જવાબદાર હોવાનું સામે આવ્યું છે. જો કે હાલ આ મામલે પોલીસ તપાસ કરી રહી છે.